stanford-oval/wikipedia huggingface dataset:
Oi sä riemuisa
Laulun suomenkieliset versiot

Laulusta on olemassa ainakin neljä suomennosta, joista kaksi on Heinrich Holzschucherin versioon perustuvia joululauluja, kolmas Falkin alkuperäiseen version mukainen kolmen juhlan laulu. Viimeksi mainittu on otettu myös virsikirjaan.
Matti Pesosen laatiman suomennoksen ensimmäinen säkeistö kuuluu:  Oi sä riemuisa, oi sä autuisa, armon tarjoova joulujuhla! Maailman yö peitti, Kristus päivän saatti. Riemuin riemuitse oi kristikunta! Matti Pesonen on sanoittanut myös joululaulut Oi kuusipuu ja Jouluyö, juhlayö.
Laulusta on myös versio, jonka ensimmäisen säkeistö kuuluu seuraavasti: Oi sä riemuisa, oi sä autuisa, juhla kaikkien juhlien! Kunnia Herran! Jällehen kerran, sointuvi laulu nyt enkelten.  Tämä laulu on varsin tarkka käännös ruotsinkielisestä laulusta O du saliga, o du heliga. Laulun sanoittajaa ei tunneta.
Laulusta on levytyksiä molemmilla edellä mainituilla sanoilla. Laulun on Fenno-levytietokannan mukaan ensimmäisenä levyttänyt gramofonilevylle vuonna 1919 Juho Koskelo ja siitä on useita levytyksiä 1900-luvun alkupuolella. 1900-luvun puolivälin jälkeen laulun ovat levyttäneet mm. Cantores Minores poikakuoro (1967), Tapiolan kuoro (1973), Martti Talvela (1983) ja Candomino kuoro (1999).
Laulun suomenkieliset versiot > Virsi 35 Joulu riemukas

Laulusta on myös Nestor Järvisen suomennos vuodelta 1871. ”Joulu riemukas”. Se on julkaistu ”Suomalainen Lauluseppele I” -kokoelmassa 1871. Käännös on kolmisäkeistöinen, kolmen juhlan, joulu, pääsiäinen, helluntai, jonka Niilo Rauhala vuonna 1979 uudisti. Johannes Falkin alkuperäisen laulun tavoin tässä versiossa on säkeistöt joulun lisäksi myös pääsiäiselle ja helluntaille. Tämä versio otettiin vuonna 1986 Suomen evankelis-luterilaisen kirkon virsikirjaan. Virsi, jonka numero on 35, on nimeltään "Joulu riemukas".
Ruotsin kirkon virsikirjassa on laulusta Niilo Rauhalan 1998 tekemä käännös, virsi 127 "Joulu riemukas". Se pohjautuu Holzschierin kirjoittamiin joulusäkeistöihin ja on siten erilainen kuin Suomen ev. liut.kirkon virsikirjassa oleva teksti.
Age of Empires III: The Asian Dynasties

Age of Empires III: The Asian Dynasties on historiaan pohjautuvan Age of Empires III -strategiapelin toinen lisäosa. Ensimmäinen lisäosa on Age of Empires III: The War Chiefs.
The Asian Dynasties -lisäosan myötä pelissä pääsee pelaamaan Amerikan lisäksi myös Aasiaan. Lisäosaan sisältyy 10 uutta pelattavaa karttaa, jotka kaikki sijoittuvat Aasiaan. Kartat ovat
Borneo
Ceylon
Deccanin ylänkö
Himalajan vuoristo
Honshun saari
Indokiina
Mongolia
Siperia
Silkkitie
Keltainenjoki
Peliin tulee myös kolme uutta pelattavaa sivilisaatiota, jotka ovat intialaiset, japanilaiset ja kiinalaiset. Pelaaminen Aasiassa on hieman erilaista kuin Amerikassa. Aasiassa on intiaanikylien sijasta aasialaisten munkkien luostareita, joiden edustalle saa rakennettua kauppa-aseman, aivan kuten Amerikassa intiaanileirien vierelle. Luostareista saa palkattua uusia sotilaita ja hankittua parannuksia. Kun Amerikassa on eri intiaaniheimojen kyliä, samoin Aasiassa on kuuden eri uskonnon tai tahon luostareita. Nämä ovat bhaktit, jesuiittamunkit, shaolinmunkit, sufilaiset, udasit ja zenbuddhalaiset.
Aasialaiset sivilisaatiot voivat rakentaa ihmeitä siirtyessään aikakausilta toisille. Ihmeitä on jokaisella kolmella aasialaissivilisaatiolla valittavanaan viisi, ja niistä on jokaisesta erilaista hyötyä sivilisaatiolle.
Aasialaisilla sivilisaatioilla on pelin alussa oma munkki, jonka toiminnot ovat hieman erilaiset kuin eurooppalaisten tutkimusmatkailijoiden (explorer) tai intiaanisivilisaatioiden sotapäälliköiden (War Chief). He voivat rakentaa "Keskusrakennuksen" (Town Center), josta saa palkattua uudisasukkaita, jotka voivat rakentaa lisää muita rakennuksia.
Aiheesta muualla

Pelin virallinen kotisivu (englanniksi)
Sivusto, josta löytyy tietoa Age Of Empires III -pelistä ja sen lisäosista (englanniksi)
-pelisarja
| --- | --- |
Varsinainen sarja:  Age of Empires The Rise of Rome  Age of Empires II: The Age of Kings The Conquerors  The Forgotten  The African Kingdoms  Rise of the Rajas  Age of Empires III The War Chiefs  The Asian Dynasties  Age of Empires IV 
Mythology-sarja:  Age of Mythology The Titans  Tale of the Dragon
Sika (kappale)

| ”Sika” Juice Leskinen Slam |
| --- | --- | --- |

Kappaleen tiedot
 Albumilta: Kuusessa ollaan
 Julkaistu: 1980
 Tyylilaji: joulumusiikki
 Levy-yhtiö: Poko Rekords
Sika on Juice Leskisen säveltämä ja sanoittama jouluaiheinen kappale. Kappale julkaistiin Leskisen Juice Leskinen Slam -yhtyeen albumilla Kuusessa ollaan vuonna 1980.
Kappaleessa kerrotaan perheestä, joka kasvattaa sian ja syöttää sitä keväästä lähtien aina marraskuuhun. Joulun alla sika teurastetaan ja se syödään jouluaterialla. Sanat kuvaavat sian kohtaloa lapsen näkökulmasta.
”Sika” on yksi harvoista suomalaisista joululauluista, joiden aiheena ei ole yleisiin joululaulujen aiheisiin liittyvät asiat, kuten esimerkiksi joulukuusi, joulupukki tai joulun uskonnolliset ulottuvuudet.
Kappaleen ovat levyttäneet myös Helena Lindgren, Mikko Alatalo, Ajattara, Il Vaselino, Nyrok Dolls, Liquid, MC Nelisormi ja Petri Nygård.
”Siasta” on tehty myös musiikkivideo, joka nähtiin televisiosarja Kummelin jouluspesiaalissa vuonna 1994. Siinä Leskinen laulaa kappaletta yhdessä Heikki Silvennoisen ja Timo Kahilaisen kanssa.
Ajattaran single

| ”Sika” Ajattara |
| --- | --- | --- |

Singlen tiedot
 Albumilta: Joululevy
 Julkaistu: 15. marraskuuta 2006
 Formaatti: CDS
 Tyylilaji: black metal
 Kesto: 03.28
 Levymerkki: Spikefarm
Listasijoitukset
  Suomen virallinen lista: 2.
Ajattaran muut singlet
| ”Joulu-single 2005” 2005 | ”Sika” 2006 | ”Tulppaani” 2007 |
Vuonna 2006 black metal -yhtye Ajattara julkaisi kappaleesta singlen, joka ylsi Suomen virallisen listan toiselle sijalle.
Ajattaran single > Kappaleet

Sika (Juice Leskinen cover) – 03.28
Tahdon – 03.46
Ajattaran single > Kokoonpano

Ruoja – laulu, kitara
Atoni – basso
Malakias III – rummut
Irstas – koskettimet
Betlehemin tähti (Viktor Rydberg)

Betlehemin tähti – Betlehems stjärna on ruotsalaisen kirjailijan Viktor Rydbergin (1828–1893) runo "Gläns över sjö och strand". Se on etenkin Ruotsissa tunnettu joululaulu ja sen tunnetuin sävelmä on Alice Tegnérin sävelmä.
Runon taustaa

Runoaan Rydberg ei kirjoittanyt joululauluksi, vaan se sisältyi 1891 ilmestyneeseen romaaniin Vapensmeden. Hägringar från reformationstiden (Aseseppä, kajastuksia uskonpuhdistuksen ajalta). Laulu on idyllinen kuvaus kaipauksesta Eedeniin, kadotettuun paratiisiin. Romaani liittyy Rydbergin kotikaupungin Jönköpingin historiaan. Sen tapahtumat on sijoitettu reformaation aikaan, mutta käsittelevät Rydbergin omaa aikaa. Kirjan aseseppä on nimeltään Gudmund ja hänen tyttärensä Margit. Kirjan seitsemännessä luvussa kerrotaan, miten Margit pyytää päästä lumoavan kauniina iltana venematkalle. Yhdessä harpunsoittaja Svanten kanssa hän lähtee soutelemaan kesäiltana Vättern-järvelle. Gudmund istuu peräsimessä, Svante airoissa. He antavat välillä airojen levätä ja vain katselevat ympärillä avautuvaa kaunista maisemaa. He eivät ehdi soutaa kovin pitkälle, kun Margit, jolle Svante on opettanut harpunsoittoa, tarttuu harppuun ja alkaa laulaa airojen vedon ja veneen keulasta kantautuvien aaltojen rytmissä Svanten kirjoittamaa laulua ”Gläns öfver sjö och strand”
Rydbergin runon ajatukset liittyvät ennen muuta Luukkaan evankeliumin 2: 1-10 ja Matteuksen evankeliumin 2: 1-12 kohtiin, joista jälkimmäisessä Betlehemin tähti mainitaan. Rydberg asettaa tähden valaisemaan ihmisen vaellusta. ei niinkään Betlehemiin, vaan maallisen elämän halki kotiin, paratiisiin.
Sävelmä

Musiikinopettaja ja lastenlaulujen säveltäjä Alice Tegnér (1864–1943) sävelsi Rydbergin runon ja julkaisi sen 1893 lastenlauluja sisältävässä vihkossa Sjung med oss, mamma II. Siinä runo oli saanut nimen ”Betlehems stjärna”. Rydbergin runo ei seuraa tarkasti säkeistökaavaa, mutta Tegnér on muokannut tekstiä säännöllisempään säkeistökaavaan ja helpommaksi laulaa. Siten tämä laulu muuttui joululauluksi. Tegnérin sävelmä onkin lähempänä taidemusiikkia kuin lasten joululaulua.
Varsinkin kuorosovituksina sitä lauletaan muillakin sävelmillä; tunnetuin Ivar Widéenin sävellys vuodelta 1916. Rydbergin tekstin ovat säveltäneet myös muun muassa Hugo Hammarström, Oskar Lindberg (1938) ja Gabriel Gullin (1995). Laulu tuli Ruotsin kirkon virsikirjaan vuonna 1937, lasten virsien osastoon numerolla 517. Virsikirjassa sen sävelminä olivat Widéenin ja Lindbergin sävelmät (Lindbergin sävelmä julkaistiin vuoden 1939 koraalikirjassa). Vuoden 1986 virsikirjassa se on Tegnérin sävelmällä ja koraalikirjassa on säestyksenä hänen tekemänsä harmonisointi.
Suomennoksia

Rydbergin runon vanhin suomennos on Valter Juvan (oik. Juvelius) kokoelmassa Valikoima runoelmia (Kirkasta maamme nyt, tähti sä Herran). Aukusti Simojoen suomennos alkaa sanoilla ”Loistaos yllä yön, tähtönen taivaan”.
Ruotsin kirkon virsikirjassa on siitä Anna-Maija Raittilan 1996 tekemä uusi käännös "Kirkkaus yllä maan, kaukainen tähti, viestinä Messiaan liikkeelle lähti”, virsi 134. Tämä teksti julkaistiin Suomen Lähetysseuran julkaisemassa Kauneimmat joululaulut 2021 -vihkossa.
Ruotsin kirkon vuoden 1972 suomenkielisessä virsikirjassa oli Rydbergin laulusta Georg Gripenstadin 1967 tekemä käännös "Valaise meret, maat, Tähtönen Herran, Sätees sait loistokkaat" (virsi 517).
Aiheesta muuallaː

Valter Juvan käännös Rydbergin runostaː https://fi.wikisource.org/wiki/Betlehemin_t%C3%A4hti
Alice Tegnérin lauluvihko "Sjung med oss, Mamma!", jossa Rydbergin runosta tehty laulu julkaistiin
"Kirkkaus yllä maan" alkutahdit Ruotsin kirkon koraalikirjassa.
Carlson

| Carlson |
| --- | --- |

Toimitusjohtaja:  Mika Heiskanen
Kotipaikka:  Kuopio
Liikevaihto:  63 650 000 euroa (2016)
Henkilöstö:  267
Kotisivu:  www.carlson.fi
Infobox OKVirheellinen NIMI-arvo: 
Vuonna 1930 valmistunut arkkitehti Eino Pitkäsen suunnittelema Oy Carlsonin liiketalo Kuopion torin reunalla
Oy Carlson on vuonna 1859 Juantehtaan (myöh. Stromsdal Oyj) rautakauppana aloittanut ja hieman myöhemmin myymälänhoitajansa John Carlsonin (1852–1906) omistukseen siirtynyt yhtiö, joka nykyisin toimii vähittäis- ja tukkukaupan myymäläketjuna. Yhtiön kotipaikka on alusta alkaen ollut Kuopio, jossa sijaitsee edelleen yhtiön pääkonttori sekä keskusvarasto.lähde?
John Carlsonin jälkeen yhtiön osti konsuli Justus Luukkonen (1876–1956).  Nykyisin se on Veljekset Halonen Oy:n sisaryhtiö.
Carlson lanseerasi toukokuussa 2008 oman kanta-asiakasohjelmansa, Carlson Club Cardin. Vuonna 2009 150 vuotta täyttänyt Carlson on erityisesti Itä-Suomessa merkittävä yksityinen vähittäis -ja tukkukauppaa harjoittava yritys. Carlsonilla on omat kiinteistöt, eikä se ole riippuvainen keskusliikkeistä.lähde?
Toimialat

Carlsonilla on myymälät Kuopiossa, Mikkelissä, Joensuussa, Savonlinnassa ja Varkaudessa sekä Vantaalla kauppakeskus Jumbossa. Carlson.fi-verkkokauppa palvelee asiakkaita valtakunnallisesti.
Toimialat > Tavaratalot

Carlsonilla on kolme tavarataloa, jotka sijaitsevat Joensuun, Kuopion ja Mikkelin kaupunkien keskustoissa. Tavaratalojen "tavaramerkkejä" ovat monipuoliset valikoimat sekä kilpailukykyiset hinnat.
Carlson tavaratalojen valikoimiin kuuluvat muun muassa:
vaatteet ja jalkineet
urheilu- ja vapaa-ajan tuotteet
kosmetiikka
talous- ja lahjatavarat
keittiön pienkoneet
piensisustustuotteet
Toimialat > Tavaratalot > Tavaratalot

Carlson , Joensuu
Torikatu 18, 80100 Joensuu
Naisten ja miesten vaatteet sekä jalkineet, lasten juhlapukeutuminen, keittiön pienkoneet, talous- ja lahjatavarat, urheilu- ja vapaa-aika, kosmetiikka
Carlson, Kuopio
Haapaniemenkatu 22, 70110 Kuopio (rakennuksen suunnitellut arkkitehti Eino Pitkänen)
Naisten ja miesten vaatteet sekä jalkineet, lasten juhlapukeutuminen, talous- ja lahjatavarat, urheilu ja vapaa-aika, piensisustustuotteet
Rakennusta laajennettiin vuonna 2011 ja samassa kiinteistössä toimivat myös Hotelli Atlas ja McDonald’s
Tammikuussa 2023 tavaratalon kaikki osastot muuttivat saman katon alle, Haapaniemenkadun kiinteistöön - joka on alkuperäinen Carlsonin Kuopion tavaratalon kiinteistö
Carlson , Mikkeli
Hallituskatu 6, 50100 Mikkeli
Naisten ja miesten vaatteet sekä jalkineet, lasten juhlapukeutuminen, keittiön pienkoneet, piensisustustuotteet, talous- ja lahjatavarat, urheilu- ja vapaa-aika, kosmetiikka
Kiinteistössä toimii myös K-Supermarket Pikantti ja Kotipizza
200 autopaikkaa tavaratalon paikoitustalossa
Toimialat > Rautakaupat

Carlson myi rautakauppaliiketoimintansa heinäkuussa 2023 RTV-Yhtymä Oy:lle. Liiketoimintakauppa piti sisällään Carlsonin Kuopion, Mikkelin, Joensuun, Varkauden, Iisalmen ja Savonlinnan rautakauppatoiminnan kokonaisuudessaan. Carlsonin omistamiin rautakauppakiinteistöihin arveltiin tuolloin jäävän paikkakunnasta riippuen Carlsonin omaa liiketoimintaa Euronics-kodintekniikan, urheiluvalikoiman sekä talous- ja lahjatavaroiden osalta. Rautakauppatuotevalikoima poistui kaupan myötä myös carlson.fi verkkokaupasta.lähde?
Kirjallisuutta

N. Pelli: Valuraudasta korkokenkiin. Oy Carlson 150 vuotta. 2009.
Esa Pulliainen

| Esa Pulliainen |
| --- | --- |
 Esa Pulliainen Kiuruveden Iskelmäviikko -musiikkitapahtumassa heinäkuussa 2015
Henkilötiedot
Syntynyt: 1. tammikuuta 1957 (ikä 67) Helsinki
Ammatti:  muusikko
Muusikko
Soittimet:  kitara
Yhtyeet:  Köyhien ystävät Agents  Esa Pulliainen C-Combo
Aiheesta muualla
Kotisivut
  [ Muokkaa Wikidatassa ] [ ohje ]  
Esa Pekka Pulliainen (s. 1. tammikuuta 1957 Helsinki) on suomalainen kitaristi. Hänet tunnetaan Agents-yhtyeen kitaristina ja sovittajana. Hän on myös tuottanut muiden artistien levyjä. Vuonna 2003 Esa Pulliaiselle myönnettiin säveltaiteen valtionpalkinto. Vuonna 2015 hän sai Vantaan kulttuuripalkinnon (10 000 eur).
Pulliainen työskenteli ensin eri yhtyeiden roudarina (mm. Dave Lindholm) ennen liittymistään Tuomari Nurmion Köyhien ystävät -yhtyeeseen. Hän oli mukana yhtyeen ainoaksi jääneellä levyllä Kohdusta hautaan vuonna 1979. Köyhien ystävien hajottua Pulliainen ja osa sen muusta jäsenistöstä perustivat Agents-yhtyeen.
Esa Pulliainen on tunnettu myös luomastaan, niin sanotusta ”Agents-soundista”, jonka on sanottu yhdistelevän 1960-luvun rautalankamusiikkia, rockia ja iskelmää. Vuosina 1979–2006 hän käytti yleensä vaaleansinistä, Suomen lipulla koristettua Fender Stratocaster -sähkökitaraa, jonka perusteella F-Musiikki teetti aikanaan erän replikoita.
Esa Pulliainen on tehnyt myös sävellyksiä, esimerkiksi ”Luonasi”-kappale on Esa Pulliaisen säveltämä ja sanoituksen hän on tehnyt yhdessä Jorma Kääriäisen kanssa. Suurin osa Pulliaisen sävellyksistä on julkaistu Agentsin levyillä. Myös Tuomari Nurmion Kohdusta hautaan -levyllä on yksi Esa Pulliaisen säveltämä instrumentaalikappale ”7-Ender” sekä joitakin Tuomari Nurmion ja hänen yhteissävellyksiä kuten "Ankara". Lisäksi Pulliainen on tehnyt sävellyksiä myös muun muassa Milanalle, Kari Tapiolle, The Swinghufvuds -yhtyeelle, The JP’sille ja Fourbangersille.
Esa Pulliaisella on myös kokoonpano Esa Pulliainen C-Combo, joka aloitti vuonna 2008 nimellä Esa Pulliainen Cocktail Combo. Yhtye aloitti toimintansa aluksi instrumentaaliyhtyeenä ja vuonna 2013 julkaistiin instrumentaalilevy yhtyeen nimellä. Nykyään yhtye tekee yhteistyötä Mr. Breathlessin ja muiden artistien kanssa, esimerkiksi Mr. Breathlessin kanssa on ilmestynyt uusi albumi nimeltään Keep on Rockin’.
Esa Pulliainen vuonna 2009
Pulliaisen sukujuuret ovat luovutetussa Karjalassa, hänen isänsä on kotoisin Salmista. Pulliainen asuu Vantaan Kaivokselassa vaimonsa Maritan kanssa. Pariskunnalla on yksi aikuinen tytär.
Muiden levyillä

Sakari Kuosmanen: Ihana elämä (1986)
Stam1na: SLK (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Esa Pulliainen ja Topi Sorsakoski
Esa Pulliainen (28.10.2011) Tarinaa kitaroista (youtube.com)
| n k Agents |
| --- | --- |
 Esa Pulliainen  Kai Pulliainen  Jari Kepa Kettunen   Toni "El Blanco" Liimatta  Ville Valo  Vesa Haaja  Topi Sorsakoski  Jorma Kääriäinen  Rauli Badding Somerjoki  Pekka Rytkönen  Juho Hurskainen  Heikki Sandrén  Juha Takanen  Petri Rantala  J-P Virtanen  Hans Etholén  Eero Ojanen  Jukka Ollila 
Albumit:  Agents  Ikkunaprinsessa  Tähdet, tähdet  Laivat  In Beat  Besame Mucho  Pop  Half and Half  Agents Forever  Agents Is Back!  Agents Is More!  Laulava Sydän  Agents Is... Here!  Agents Is... Rock!  Agents Is... Tonight  Pop Show  Agents Is Allright  Renegades  Agents... Is Beat! – Instrumental 2008 Recordings  Agents Go Go  On Stage / In Studio  Sound on Sound  Blue  Ville Valo & Agents  Maustetytöt X Agents 
Kokoelmat:  Greatest Hits  In memoriam  Agents Is Best!  Surujen kitara – 32 Greatest Hits  In the Beginning – Johanna Years 1979-1984  Agents & Jorma Kääriäinen... Is Best Vol.2  Kevyesti vaan  Agents...Looking Back  Complete – Kaikki levytykset 1984-1992 
DVD:t:  Laulava sydän  Reunion – Live DVD 
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Elonet
Joulupukkisäätiö

Joulupukkisäätiö sr (engl. Santa Claus Foundation) on suomalainen säätiö. Säätiön tarkoituksena on kehittää ja ylläpitää maailmanlaajuista mielikuvaa Suomesta oikeana joulumaana ja Joulupukin kotimaana sekä luoda edellytyksiä tämän mielikuvan hyödyntämiselle sekä edistää maailman lasten hyvinvointia.
Säätiö on perustettu vuonna 2000 ja se toimii Suomessa ja maailmalla yhdessä kumppaneiden ja avustusjärjestöjen kanssa.
Joulupukkisäätiön toimintaa tukee joukko yrityksiä ja yhteisöjä. Tavoitteena on yhteistyön keinoin saada tunnetuksi suomalaista Joulupukkia ja sen yhteistyökumppaneita, sekä edistää Suomen tunnettuutta ulkomailla.
Hyvän tahdon merkki kertoo, että tuote on aito Santa Claus Finland -tuote.
Avustuskumppanit

Säätiöllä on useita avustuskumppania, mm. SOS-Lapsikylä, Vammaisten lasten ja nuorten tukisäätiö, Lastenklinikoiden Kummit ja Pelastakaa lapset  (Save the Children).
Lahjoituskohteita

SOS-Lapsikylän Chat-palvelu. Joulupukkisäätiö on tukenut toimintaa v. 2020 ja 2021.
Joulupukkisäätiö on ollut useina vuosina mukana Pelastaa Lapset ja Vammaisten lasten ja nuorten tukisäätiön tilaisuuksissa tuoden sinne iloa Joulupukin ja tonttujen vierailulla.
Lahjoituskohteita > Lastenpsykiatria

Joulupukkisäätiö on antanut kolme kertaa Joulupukin Lahjan HUSin Lastenpsykiatriselle osastolle. Varat on käytetty lasten virkistystoimintaan.
Lahjoituskohteita > Intia, Sagar

Joulupukki matkusti syyskuussa 2013 tapaamaan ihmisiä Intian Sagariin, jonne Joulupukki vuonna 2012 lahjoitti kaksi vesipuhvelia. Samalla matkalla Joulupukki ilahduttilähde? lapsia myös esikoulussa, jonka rakentamista hän on tukenut. Esikoulun yhteydessä toimii terveyskeskus. Vuonna 2014 Joulupukki tukee lasten hyvinvointia lahjoittamalla terveystarkastuksia sekä maataloustarvikkeita köyhimmille perheille.
Lahjoituskohteita > Keski-Intia, Aasolin kylä

Vuonna 2012 Joulupukin lahjan kansainvälinen osuus lahjoitettiin Suomen World Visionin kautta Aasolin-kylään Keski-Intiaan. Joulupukki on lahjoittanut Lahjaksi lehmä -kaupan kautta rakennustarpeita esikoulun rakentamiseen sekä lehmän, jonka myötä köyhä perhe Intiassa saa maitoa.
Lahjoituskohteita > Itä-Afrikan lapset

Joulupukin ensimmäinen kansainvälinen lahja meni vuonna 2011 keräyksen muodossa Itä-Afrikan lapsille. Auta Joulupukkia oli Joulupukkisäätiön, Suomen World Visionin, Upcoden, MiniMoin ja Yleisradion yhdessä toteuttama joululahjakampanja, joka vie apua Itä-Afrikan lapsille. Kampanja on syntynyt YLEn Kansallisaarre -ohjelman tiimin tuotoksena.
World Vision on Auta Joulupukkia -kampanjan avun kerääjä ja perille viejä. Keräyksen tuotto meni Itä-Afrikkaan; puolet siitä kohdistettiin hätäapuna Afrikan sarven kriisialueelle ja toinen puoli Suomen World Visionin pitkäkestoisiin kehitysohjelmiin Keniassa ja Ugandassa. Keräystuottoja käytettiin mm. lasten koulutuksen, terveyden ja hyvinvoinnin edistämiseen sekä perheiden ja yhteisöjen vahvistamiseen. Hätäapuna jaetaan ensisijaisesti puhdasta vettä sekä kunnostetaan olemassa olevia lähteitä ja porakaivoja.
Lahjoituskohteita > TATU ry

Vuosina 2010 ja 2011 Joulupukin Lahjan yksi osuus on annettu TATU ry:lle liikenteessä vammautuneiden lasten hyväksi.
TATU ry on valtakunnallinen yhdistys ja se on perustettu vuonna 2001. TATU ry:n toiminnan keskeisenä lähtökohtana on tukea eri tavoin tapaturmaisesti vammautuneita ja pitkäaikaissairaita lapsia ja nuoria sekä heidän perheitään.
Lahjoituskohteita > Epilepsialapset

Vuonna 2008 Joulupukin lahja jaettiin kolmeen osaan. Yksi osa meni vaikeaa epilepsiaa sairastavien lasten ja heidän perheidensä ilahduttaminen tarjoamalla näille mahdollisuus yhteiseen virkistymistapahtumaan.
Lahjoituskohteita > Non Fighting Generation ry

Toinen osa vuoden 2007 ja 2008 Joulupukin Lahjoista meni Non Fighting Generationille.
Aiheesta muualla

Santa Claus Finland
Lauttakylän koulu

| Lauttakylän koulu |
| --- | --- |
Sijainti:  Aittakatu 3D, Lauttakylä, 32700 Huittinen
Tyyppi:  alakoulu
Perustettu:  1873
Luokat:  1–6
Oppilaita:  360
Lauttakylän koulu on vuosiluokat 1–6 käsittävä peruskoulu Huittisten Lauttakylässä. Koulussa on 360 oppilasta ja sen yhteydessä toimii myös esikoulu. Koulun toiminta on hajautettu neljään toimipisteeseen vuodesta 2013 alkaen sisäilmaongelmien takia.
Historia

Lauttakylän koulu on perustettu vuonna 1873. Tytöt pääsivät opiskelemaan Lauttakylän kouluun vuonna 1925. Uuden rakennuksen koulu sai vuonna 1952. Rakennusta laajennettiin vuonna 1991 ja se poistettiin käytöstä vuonna 2013. Uusi rakennus valmistuu vuonna 2024.
Kramo Lanciné Fadika

| Kramo Lanciné Fadika |
| --- | --- |

Henkilötiedot
Syntynyt: 1948 (ikä 75–76) Norsunluurannikko
Ammatti:  elokuvaohjaaja, kirjailija ja tuottaja
Ohjaaja
Tunnetuimmat ohjaukset:  Djéli, conte d’aujourd’hui (1981)
Palkinnot
 FESPACO:n kultainen Yennengan ori (1981) 
Aiheesta muualla
IMDb 
Elonet
Kramo Lanciné Fadika, myös muodoissa Fadika Kramo-Lanciné tai Fadika Kramo Lanciné (s. 1948, Norsunluurannikko) on norsunluurannikkolainen elokuvaohjaaja ja kirjailija. Hän opiskeli modernia kirjallisuutta Abidjanin yliopistossa ja sitten elokuvaa Ecole Louis Lumièressä Pariisissa. Hän tuottaa elokuvia yrityksessään Palmares Production Sarl. Vuosina 2012–2016 Fadika toimi elokuva-alan johtajana Norsunluurannikon Office National du Cinémassa (ONAC-CI), ja on sittemmin ollut alan neuvonantaja Norsunluurannikon kulttuuriministeriölle.
Fadikan tunnetuimpiin ohjauksiin kuuluu Djéli, conte d’aujourd’hui (1981), joka voitti afrikkalaisten FESPACO-elokuvajuhlien pääpalkinnon Yennegan kultaisen oriin vuonna 1981. Vuonna 2017 häntä esittävä pronssipatsas pystytettiin Ouagadougouun.
Filmografia

La Fin de la course (1974)
Djéli, conte d’aujourd’hui (engl. Djéli, a Modern Tale; 1981)
Wariko, the Jackpot (Wariko, le gros lot; 1994).
Aiheesta muualla

Kramo Lanciné Fadika Internet Movie Databasessa. (englanniksi)
Kramo-Lanciné Fadika (englanniksi) (africanfilmny.org)
Fadika Kramo Laciné le FESPACO de 1981 à C'MIDI de RTI 1 du 27 Février 2015 avec Caroline Dasylva (Radiodiffusion Télévision Ivoirienne) (ranskaksi) (youtube.com)
Parfait Sawadogo (1.3.2019) « Les Tribulations d’un Film Africain : Un roman de Fadika Kramo-Lanciné présenté au FESPACO 2019 » (ranskaksi) (infosculturedufaso.net)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Fadika Kramo-Lanciné
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Alankomaat 
Henkilöt:  Elonet 
Muut:  IdRef 
Käännös suomeksi
Julmust

Julmustia lasissa.
Julmust on virvoitusjuoma, jota myydään pääasiassa Ruotsissa. Juomaa myydään joulun alla nimellä julmust ja pääsiäisenä nimellä påskmust, erona niillä on etiketin väri joka pääsiäisenä muuttuu keltaiseksi. Sen maku muistuttaa makeaa kotikaljaa tai omenalimonadia. Julmust sisältää humalan ja maltaan lisäksi 30 muuta ainesosaa.